Heriberto Pérez Proenza

Heriberto Pérez Proenza, nado en Ourense o 8 de novembro de 1883, foi un político, sindicalista e xornalista galego.

 Traxectoria 
Socialista e sindicalista, vinculouse ao movemento agrarista. Marchou a Biscaia, afiliouse á UGT e foi membro da Agrupación Socialista de Abanto Zierbena, onde foi concelleiro en 1911. Foi desterrado a Ourense por inxurias a un sacerdote. En Ourense foi presidente da Sociedade de Dependencia Mercantil, presidente da Agrupación Socialista de Ourense (1913) e director de El Vértigo.Diario de Pontevedra, 22-1-1914, p. 2. Foi elixido secretario da Federación Provincial de Sociedades Obreiras de Ourense en abril de 1914 presidida por José Conde Vide.La Región, 14-4-1914, p. 2. En 1916 foi condenado pola Audiencia Provincial de Ourense con Manuel Lustres Rivas por inxurias ao presidente da Deputación de Ourense Emilio Morenza.La Región, 1-3-1916, p. 2.El Diario de Pontevedra, 9-3-1916, p. 2. Pola súa participación na folga xeral de 1917, foi detido en outubro.El Ideal Gallego, 13-10-1917, p. 3. Participou na campaña para a elección de Luis Antón del Olmet como deputado por Verín nas eleccións de febreiro de 1918,d onde foi detido, aínda que rapidamente liberado. En outubro de 1919 solicitou permiso para publicar un semanario co título Los Rojos, que non chegou a ver a luz.La Región, 8-10-1919, p. 2. Nomeado secretario do Concello de San Amaro en marzo de 1922,La Zarpa, 30-3-1922, p. 2. foi destituído aos poucos días polo gobernador civil.La Zarpa, 1-4-1922, p. 1. Foi secretario xeral da CRAG e dirixiu El Agro en 1923.

Nos anos da República trasladouse á Pontraga (Tordoia) para traballar como vixilante das obras do ferrocarril Coruña-Santiago.La Voz de Galicia, 25-11-1932, p. 5, 6. Presentou o mitin do Partido Galeguista en Ordes o 4 de setembro de 1932.El Pueblo Gallego, 4-9-1932, p. 7. Presidente da Federación Agraria del Partido de Órdenes en 1933,Axitación agraria en 1933 foi detido en Ordes en agosto de 1933 cos veciños de Parada Manuel Souto Galano, Manuel Remuiñán Filgueira, Antonio Soto Pena e Juan Río, acusados de poñer un petardo na máquina desgranadora de Pedro Pampín del Río, un veciño que non quería ingresar na sociedade agraria.El Pueblo Gallego, 27-8-1933, p. 10. Volveu ser detido en 1934 e xulgado en consello de guerra en Santiago de Compostela o 2 de febreiro de 1935, acusado de reunión clandestina; defendido por Juan Jesús González, foi absolto.El Pueblo Gallego, 3-2-1935, p. 8.

 Notas 

 Véxase tamén 
 Bibliografía 



 Ligazóns externas 
 Axitación agraria en 1933

Categoría:Políticos do PSOE
Categoría:Personalidades do agrarismo

Categoría:Sindicalistas de Galicia
Categoría:Concelleiros do País Vasco
Categoría:Políticos do PSOE
Categoría:Xornalistas de Ourense
Categoría:Nados en Ourense
Categoría:Nados en 1883